Az Úrnak Szelleme van énrajtam

**Az Úrnak Szelleme van énrajtam**, mivelhogy **felkent engem**, hogy a sze­gé­nyek­nek az Evangéliumot hirdessem, elküldött, hogy a töredelmes szívűeket meggyógyítsam, hogy a foglyoknak szabadulást hirdessek, és a vakok szemeinek megnyílását, hogy szabadon bocsássam a lesújtottakat, hogy hirdessem az Úr kegyelmének esztendejét. Ma teljesedett be ez az Írás a **Szellem erejében**, és **az Úr Jézus hatalmában**. *(Luk. 4,18–19.)*

Vettem erőt, mert a Szent Szellem eljött reám, és **így az Úrnak ereje van én­ve­lem a gyógyításra**, minként Jézussal a **Lukács 5**,**17**-ben volt. *(Csel. 1,8. Luk. 5,17.)*

Mint a názáreti Jézust, úgy engem is **felkent az Isten Szent Szellemmel** és erő­vel, ezért széjjeljárok jót tévén és **meggyógyítván mindeneket**, kik az ördög elnyomása alatt vannak, mert az Úr Isten van énvelem. *(Csel. 10,38.)*

Mert az Atya szeret engem, és **mindent megmutat nekem**, amiket Ő maga cselekszik; és **ezeknél nagyobb dolgokat is mutat majd nékem**, hogy csodálkozzon és megtérjen a világ. *(Ján. 5,20.)*

Aki elküldött engem, maga az Atya is bizonyságot tesz rólam, hogy nagy **erőmegnyilvánulásokkal**, **jelekkel** és **csodákkal** hirdetem a **Krisztust**, **Istennek erejét** és **Istennek bölcsességét**. **Így az én beszédem és az én prédikálásom** **Szellemnek és erőnek megmutatásában áll**. Maga az **Atya**, **aki bennem van**,
Ő cselekszi e dolgokat. *(Ján. 5,37. Zsid. 2,4. 1Kor. 1,24. 2,4.)*

A Szent Szellem száll énreám, és a **Magasságosnak ereje árnyékoz be engem**
a gyógyító sorokban, és így **nem közönséges csodákat cselekszik** **Abba**, az én Atyám és Istenem Jézus nevében, **az én kezeim által**. *(Luk. 1,35. Csel. 19,11.)*

Nagy bátorsággal hirdetem a Krisztus Jézus Evangéliumát, mert **Istennek ereje** az minden hívőnek üdvösségére, és minden hívőnek gyógyulására, mert az **Istennek igazsága** jelentetik ki abban, hitből hitbe. *(Róm. 1,16–17.)*

Hirdetem a Krisztust, **Istennek erejét** és **Istennek bölcsességét**. *(1Kor. 1,24.)*

Aki pedig engem Krisztusban **megerősít és felken engem**, az Isten az. *(2Kor. 1,21.)*

Atyám, **szolgáltasd nekem a Szellemet**, és cselekedj hatalmas csodákat a köre­im­ben, a szolgálatomban, az életemben*. (Gal. 3,5.)*

**Krisztus cselekszik általam**, **szóval** és **tettel**, **jelek** és **csodák ereje által**, **az Isten Szellemének ereje által**. *(Róm. 15,18–19.)*

Ha szólok, csakis Isten Igéit szólom, ha szolgálok, azzal az erővel szolgálok, amelyet Isten ád, hogy **mindenben az Isten dicsőítessék a Jézus Krisztus által**, akinek dicsőség és hatalom örökkön örökké. Ámen. *(1Pét. 4,11.)*

Prédikálok és **az Úr együtt munkál az Igével**, és **megerősíti azt a jelek által**, amelyek követik. *(Márk. 16,20.)* A**z én beszédem és az én prédikálásom Szellem­nek és erőnek megmutatásában áll**. *(1Kor. 2,4.)* **Nagy erővel teszek bizonyságot** az Úr Jézus feltámadásáról, és **nagy kegyelem van rajtam**. *(Csel. 4,33.)*

Bátran prédikálok az Úrban, aki bizonyságot tesz az Ő kegyelmének Igéje mellett, és megadja, hogy **jelek és csodák** **történjenek az én kezeim által**, mert az én kezeimnek kinyújtása a **bennem lakozó Szent Szellem kezeinek kinyújtása egyben**. *(Csel. 14,3.)*

Prédikálom az Evangéliumot az **egekből küldött Szent Szellem által**. *(1Pét. 1,12.)*

És most **az Úr Isten engem küldött**, **és az Ő Szellemét**. *(Ésa. 48,16.)*

Velem együtt tesz bizonyságot az Úr Jézusról az én Istenem, jelekkel meg csodákkal és sokféle erőmegnyilvánulással, és **a Szent Szellem ajándékainak szétosztásával** az Ő akarata szerint. *(Zsid. 2,4.)*

Hatalmad által add a Te szolgádnak, hogy teljes bátorsággal szóljam a Te beszédedet, **a Te kezedet nyújtsd ki gyógyításra**, és add, hogy **jelek és csodák történjenek** a Te szent Fiadnak, Jézusnak neve által. *(Csel. 4,29–30.)*

Az én Evangéliumom **nem áll csak szóban**, **nem áll csak az Igében**, hanem **isteni erőkben** is, **Szent Szellemben** is, **sok bizodalomban** is. *(1Thess. 1,5.)*

Ímé, szövetséget kötök; **a te egész néped előtt csodákat teszek**, amilyenek nem voltak az egész földön, sem a népek között, és **meglátja az egész nép**, **amely kö­zött te vagy**, **az Úrnak cselekedeteit**; **mert csodálatos az**, **amit én cse­lek­szem veled**. *(2Móz. 34,10.)*

Ne félj tőlük, mert **én veled vagyok**, hogy **megszabadítsalak** **téged**! — mondja az Úr. És kinyújtja az Úr az Ő kezét, és megilleti számat, és monda nékem az Úr: **Ímé**, **az én Igéimet adom a te szádba**! *(Jer. 1,8–9.)*

Isten és a Szent dicsősége **elborítja az egeket**, és **dicséretével megtelik a föld**. Ragyogása, mint a napé, **sugarak** **támadnak kezéből**, és ott van **az Ő ha­tal­mának rejteke**. *(Hab. 3,3–4.)* Mivel az Úr bennem lakozik a Szent Szelleme által, kezeim kinyújtása által **az Úr Jézus átszegzett kezeiből fakadó hatalmas fénysugarak és gyógyító sugarak behatolnak a betegek testeibe**, **és azok meggyógyulnak Isten hatalmas ereje által**, amely bennem lakozik a Szent Szellem keresztség által. *(Luk. 24,49.)*

Az én kezeim kinyújtása a betegek felé egyben az Úr Jézus Krisztus kezeinek kinyújtása, és ahogy Jeruzsálemben és Galileában meggyógyultak mindazok, akik hozzá jöttek, **úgy ma is meggyógyul minden beteg**, ahogy a tömegek hozzá jön­nek gyógyulásért. **Az Úr Jézus átszegzett keze az én kézrátételem**, **mert eggyé lettem Ővele**, így a vakok látnak, a sánták járnak, a süketek hallanak, a halottak feltámadnak, és Isten Királysága hirdettetik széles e világban. *(Mát. 11,5.)* Ámen.